
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.

A megjelent fontosabb jogszabályok:
56/2011.(IV.12.) Korm. rendelet
Az államháztartás működési rendjéről szóló 292/2009. (XII.19.) Korm. rendelet módosításáról.
60/2011.(IV. 12.) Korm. rendelet 
A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet módosításáról.

66/2011.(IV.15.) Korm. rendelet
A költségvetési szerveknél foglalkoztatottak 2011. évi kompenzációjáról szóló 352/2010.(XII.30.) Korm. rendelet módosításáról.

A testület két ülése között tett fontosabb intézkedések 
Március 31-én a Martfű-Cibakháza közötti kerékpárút egyeztető megbeszélésére került sor a három település műszaki szakembereivel és a tervezővel, ahol a pályázat benyújtásához szükséges projektterv elkészítését, annak tartalmát egyeztették a résztvevők. 
Április 5-én a Szolnoki Kistérség Többcélú Társulása Gyermekjóléti és Szociális Szolgáltató Központ szakmai vezetője Jelzőrendszeri megbeszélést hívott össze, melyen Herczegné Horváth Eszter vezető főtanácsos vett részt, a napirendi pont a szórakozó helyek ellenőrzése, ifjúsági őrjárat megszervezése volt. 

Szintén ezen a napon a Rákóczifalva-Rákócziújfalu-Martfű közötti kerékpárút megvalósítására kiírt közbeszerzési eljárás eredményeként a nyertes ajánlattevővel aláírásra került a vállalkozási szerződés. A beruházás 2011. április 13-án megkezdődött. 

Április 7-én a Tiszazugi-LEADER Nonprofit Kft. ülésén vettem részt Szász Éva aljegyzővel, ahol a 2. körös III. tengely Turisztikai tevékenység ösztönzése, Mikrovállalkozások létrehozása és fejlesztése, valamint Falumegújítás jogcím rangsorolásának előterjesztését, továbbá a Tiszazugi-Leader Nonprofit Kft. új szervezeti egységének felállításával kapcsolatos tájékoztatót fogadtunk el. 
Április 12-én a Tiszaföldvári Katolikus Egyház szervezésében Somogyi Károly születésének 200. évfordulójára rendezett ünnepségen vettem részt. 

Szintén ezen a napon a Jász-Nagykun-Szolnok Szakképzés-szervezési Társulás ülésén vett részt Rágyanszky István képviselő, az ülés főbb témái, a társulási megállapodás módosítása, szakképzés-fejlesztési támogatások elfogadása volt. 

Április 13-án a Kossuth Nyugdíjas Klub Költészet Napja alkalmából megtartott ünnepségén vettem részt. 

Szintén ezen a napon Rákóczifalva-Martfű közötti kerékpárút munkaterületének átadására került sor. 
Április 14-én a Tisza Joule Kft. vezetőivel folytattam egyeztető tárgyalást.

Április 13-15-ig a németországi Fürt városában Pápai János a műszaki csoport munkatársa tanulmányúton vett részt, melyen a megújuló energiagazdálkodással kapcsolatban mutattak be néhány, ott működő rendszert. A tanulmányutat az Energiaklub Intézet szervezte. Részletesebben a napelemes rendszerekről és a biogáz hasznosításáról hallgatott előadást, de látott és hallott példákat az épületek utólagos hőszigetelésére, melyek csaknem mindegyike önkormányzati bérlakás,  és volt példa napkollektoros megoldásokra, melyek a használati melegvíz szolgáltatást és légkondícionálást tették lehetővé.

Április 15-én a Szolnoki út parkolási problémáival kapcsolatban tartottam egyeztető tárgyalást, melyre a Magyar Közút Kht. Igazgatóját és az érintett vállalkozókat is meghívtam. 
Április 16-án a Településellátó Szervezet a városban lomtalanítást tartott, a Polgármesteri Hivatal pedig a város szebbé tétele érdekében virágültetést szervezett, melyen a hivatali dolgozók, képviselők és a lakosság összesen kb. 300 fő vett részt.
Április 18-án az Intézményvezetők és Irodavezetők részére tartottam egyeztetést az előttünk álló feladatokról.
Szintén ezen a napon az önkormányzat öt intézményében a napcellák műszaki átadásra került sor. 

Április 19-én a Művelődési Központban a Civilszervezeti vezetők részére megtartott programegyeztetésen Herczegné Horváth Eszter vezető főtanácsos vett részt. 

Szintén ezen a napon Cserkeszőlő településen szervezett a REMONDIS Kft. a társaság polgármestereinek szakmai megbeszélést, melyen a lerakó üzemeltetésével kapcsolatos hosszú távú stratégiai terv ismertetésére került sor és az előttünk álló feladatokról, a szolgáltatás javítása érdekében tett intézkedésekről volt szó. 
Ugyanezen a napon az önkormányzat öt intézményének napelemmel történő ellátására vonatkozó beruházás műszaki átadás-átvételi eljárása zajlott. 

Április 21-én a Tiszazugi-LEADER Nonprofit Kft. ülésén Antal László képviselő vett részt, melyen a Vidékfejlesztési Stratégia 2. szakaszának és a HPME katalógus előterjesztése és elfogadása, valamint a kft. új szervezeti egységének felállításával kapcsolatos feladatok megbeszélése volt a fő téma. 

Április 26-án a Közlekedéstudományi Intézet Nonprofit Kft. Észak-alföldi Regionális Közlekedésszervezési Irodája menetrendi egyeztetést szervezett a Szolnok Központú Kistérség települései számára, melyen Pápai János műszaki csoport munkatársa vett részt. Az egyeztetés témái: 
· a 2011/1012. évi Volán és MÁV menetrendek tervezeteinek ismertetése,

· önkormányzati észrevételek és javaslatok. 

A két ülés közötti időszakban végzett bizottsági tevékenységről

Egészségügyi és Szociális Bizottság 

Április 12-én megtartott ülésén megtárgyalta az önkormányzat négy évre szóló gazdasági programját, elfogadta a Képviselő-testület Szervezeti és Működési Szabályzatát, módosította a szociális rendeletét. 
Zárt ülésen döntést hozott átruházott hatáskörben. 
Pénzügyi, Ügyrendi és Városfejlesztési Bizottsága 

Városfejlesztési, Környezetvédelmi és Turisztikai Albizottság 

Április 12-ei ülésén az alábbi napirendi pontok tárgyalására került sor: 

· Javaslat az Önkormányzat négy évre szóló gazdasági programjára.

· Javaslat a Képviselő-testület Szervezeti és Működési Szabályzatáról szóló rendelet elfogadására.

· Előterjesztés a szociális rendelet módosításáról.

· Előterjesztés az „ÉV PEDAGÓGUSA” kitüntető díj alapításáról.

· Előterjesztés az Önkormányzat közbeszerzési tervének elfogadásáról.
· Előterjesztés a Játékvár Óvoda és Bölcsőde alapító okiratának módosításáról.
· Előterjesztés a „Local Agenda” terv jóváhagyásáról.

Oktatási, Művelődési, Sport, Civil és Egyházi Kapcsolatos Bizottsága
Április 12-én megtartott ülésén javaslatot, illetve előterjesztést fogadott el az önkormányzat négy évre szóló gazdasági programjáról, a szociális rendelet módosításáról és az Év pedagógusa kitüntető díj alapításáról. 
Az átruházott hatáskörben hozott döntések a jegyzőkönyvvezetőnél bármikor megtekinthetők. 

Kérem tájékoztatóm tudomásul vételét. 

Martfű, 2011. április 18.

